Mango (amptelik Mango Airlines SOC Ltd) is 'n Suid-Afrikaanse lugredery. Die lugredery is in 2006 as 'n filiaal van die Suid-Afrikaanse Lugdiens gestig. Hulle bedien hoofsaaklik binnelandse lugroetes en ding mee teen die ander plaaslike laekostelugrederye. Mango se basis is die O.R. Tambo Internasionale Lughawe naby Johannesburg. Sedert 2013 vlieg die redery ook Saterdae en Dinsdae na Zanzibar, 'n eiland op die Oos-Afrikaanse kus van die Indiese Oseaan. In lyn met kostebeparingsmaatreëls van ander vergelykbare laekostelugrederye is ook Mango se klantediens gerasionaliseer en gedigitaliseer deur middel van 'n toep ('n toepassing wat op slimfone en tabletrekenaars gelaai kan word) wat: Besprekings en die aankoop van kaartjies ondersteun Opgedateerde vlugskedules en -tye vertoon 'n Instapkaartjie en sekuriteitsklaring vir die passasier elektronies stoor en gereed hou Naspoor van enige Mango-vlug verskaf, beide vir die passasier in die lug en vir familie/vriende wat op land wag Mango-aanbiedings en uitverkopings aanbied. Mango is gehok as gevolg van wanbetaling en skuld aan ACSA (Airports Company of South Africa) op 28 April 2021. Geen Mango-vliegtuie mag sedert 28 April 2021 óf vertrek óf op enige ACSA-lughawe in Suid-Afrika land nie.